google/wiki40b huggingface dataset:
Tadeusz Hoppe

Bakgrunn

Tadeusz Hoppe var den yngste av ti barn av Wojciech og Marianna (født Szczodrowska). I 1933 gebynte han ved salesianernes novisiat i Czerwińsk nad Wisłą.

Prest

Han ble presteviet 24. januar 1943 i Vilnius av erkebiskop Miečislovas Reinys. Han arbeidet så i sjelesorgen i menigheter i Rudniki, Soleczniki, Vilnius og Ławryszki.
I januar 1958 ble han etter eget ønske sendt til Odessa, der han frem til sin død tjente som pastor i menigheten St. Peter. I det meste av denne perioden forble han den eneste katolske prest i Odessa. Takket være hans innsats fikk den voksende katolske flokk der i 1991 returnert til seg den andre av byens katolske kirker, dedisert til Maria himmelopptakelse, som ble katedral der fa kirken ble reorganisert. Han fikk anerkjennelse for sitt arbeid for den polske diaspora fra kardinal Stefan Wyszyński, fra pave Paul VI og fra den polske president.
Beorhtric

Etymologi

Navneleddet beorht har opprinnelse i urgermanske *berhtaz, «lys». Leddet finnes igjen i moderne engelsk i ordet bright. Den norrøne formen av navneleddet er bjartr. Navneleddet ric har opprinnelse i keltiske rix, «hersker, konge», og urgermanske *rīkia, «mektig, rik». Den tilsvarende latinske formen er rex. Den norrøne formen av navneleddet er ríkr.
The Meanest Girl in Town

«The Meanest Girl in Town» er en rask amerikansk filmsang, skrevet av Joy Buyers.
Elvis Presley sang den i Metro-Goldwyn-Mayer-filmen Girl Happy (1965). Rusty Wells (Presley) fremførte sangen i en scene, hvor han opptrådte sammen med et band. En rødhåret kvinne bar en plakat hvor det sto «I'm Evil» og skulle forestille «the meanest girl in town».
Presley spilte inn «The Meanest Girl in Town» i Radio Recorders, Hollywood, 10. juni 1964. Den ble utgitt på soundtrackalbumet Girl Happy (RCA Victor LPM 3338 (mono) og RCA Victor LSP 3338 (stereo)) i 1965. MGM-produsent var George Stoll.
Neues Forum

Neues Forum, eller bare Forum, var en borgerbevegelse som oppstod i Den tyske demokratiske republikk i tiden like før statens sammenbrudd. Deler av Neues Forum gikk senere inn i Bündnis 90, og til slutt inn i partiet Bündnis 90/Die Grünen. En annen del fortsatte som en selvstendig organisasjon, og deretter som et småparti som etter Tysklands gjenforening har stilt til valg i de østlige delstatene i Tyskland.
Seltersmugge

Seltersmugge eller seltersvannmugge er en mugge eller kanne for framstilling av selters, brus eller musserende vin.
Seltermugger er delt i to med en vertikal skillevegg, og de er konstruert slik at væsken strømmer jevnt fra begge kammer når man skjenker i glasset. Når seltersen skulle tilberedes, ble kamrene fylt med vann. I hvert kammer ble det rørt ut et pulver, natriumkarbonat i det ene og vinsyre i det andre. For å få brus kunne man tilsette forskjellige smaksstoffer, og til musserende vin brukte man hvitvin istedenfor vann.
Seltersmugger er laget i keramikk, og de rommer ca. 2 liter
Chrysopistus

Utseende

Middelsstore (ca. 25 millimeter), avlange, metallisk fargede praktbiller. Fasettøynene er store og litt utstående, pannen rundet, pronotum rundet, litt smalere enn dekkvingenes rot. Dekkvingene er jevnt avsmalnende, fint punkterte, med en lengderibbe langs sømmen. I spissen er ytterkanten sagtakket.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sørøst-Asia.
Torvetjønnloftet

Torvetjønnloftet er opprinnelig fra gården Torvetjønn sør for Møsvatn. Det ble flyttet til gården Kromviki på Møsvatn etter fredningsvedtak i 1939.
I bildet av loftet som vises på Digital Museum (linken under), står det på Torvetjønn. Iflg. Norsk Folkemuseum er bildet tatt av Meyer og Gjone som reiste rundt og fotograferte i perioden 1925 - 1940.
En kopi av loftet ble iflg. lokalhistoriker Johan Vaa bestilt av av Harald Didrik Kongshem og bygget av Øystein Brekke på 50 tallet og oppført på Lognvik Gård (søndre). Kopien ble senere ( 60-tallet ) solgt og flyttet til Uppheim gård på Nesland i Rauland.
Istorsk

Beskrivelse

Istorsken kan bli inntil 41 cm lang, men blir normalt ikke lenger enn 30 cm. Den ligner på polartorsk, men mangler skjeggtråd og har en rett sidelinje. Istorsken har tre ryggfinner. Den første har 10-13 bløtstråler, den andre 16-21 bløtstråler og den tredje har 20-25 bløtstråler. Første gattfinne har 19-24 bløtstråler og andre gattfinne har 19-26 bløtstråler.

Adferd

Istorsken lever stort sett i stimer. Den er stertk knyttet til isen i arktiske områder. Finnes ned til 1000 meters dyp. Føden består hovedsakelig av pelagiske krepsdyr og småfisk.
Gullklubben

Gullklubben – Norske Olympiavinneres Klubb er en norsk klubb etablert 14. mars 1986 av 34 norske olympiske mestere på initiativ av Peder Lunde jr. og Ivar Formo. Klubbens medlemmer består til enhver tid av samtlige levende norske olympiske mestere gjennom tidene, både fra vinterlekene og sommerlekene. Klubbens formål er å fremme den olympiske idè, å arbeide for norsk deltagelse og å ivareta sosial kontakt mellom klubbens medlemmer. 
Nye medlemmer blir formelt innlemmet i klubben under en seremoni, hvor de mottar en gullring som synlig bevis på sitt medlemskap i klubben. Formann i Gullklubben per august 2015 er Tore Berger og som styremedlemmer finnes blant andre Pål Trulsen, Brit Pettersen Tofte og Eirik Kvalfoss. Klubben opprettet Gullfondet og Gullstipendet i 1994.

Gullfondet

Fondet Gullfondet ble opprettet for å bidra til å legge forholdene til rette for yngre idrettsutøvere, prosjekter eller klubber innen olympiske disipliner. Hensikten er at de skal kunne få videreutvikle seg innen idretten sin. For å fordele midlene ble Gullstipendet opprettet.
Philotoceraeus

Utseende

Agapanthiini er middelsstore, avlange, grå eller brunaktige trebukker. Antennene er ganske lange, hos hannene gjerne tydelig lengre enn kroppen. Pronotum er omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt på Madagaskar.
EXIT (festival)

EXIT (også kjent som State of EXIT) er en årlig musikkfestival i Petrovaradin festning i Novi Sad. Festivalen er avholdt årlig siden 2000 og fra 2003 varer den vanligvis i fire dager.
Sjangre er bl.a. rock, electronica, dance, metal, hiphop og punk
Festivalen ble grunnlagt av tre studenter fra Novi Sad: Bojan Bošković, Dušan Kovačević, og Ivan Milivojev. 
UK Festival Awards, organisasjonen til de 40 største festivaler i Europa, kåret i 2007 EXIT til den beste europeiske festivalen i 2007.
Chihuahua by

Chihuahua er hovedstad i den meksikanske delstaten med samme navn. I 2005 bodde det 748 518 innbyggere i byen. Chihuahua ble grunnlagt den 12. oktober 1709 under navnet Real de Minas de San Francisco de Cuéllar som en ære til daværende visekonge av Ny-Spania, Francisco Fernández de la Cueva Enríquez. I 1718 skiftet byen navn til San Felipe el Real de Chihuahua til ære for kong Felipe V av Spania. Navnet ble kortet ned i 1823.
Mikael Øye Hegnar

Mikael Øye Hegnar (født 1984) er en norsk billedkunstner. Øye Hegnar er utdannet ved Einar Granum Kunstfagskole og Statens Kunstakademi (KHIO) (2008-10). Han har hatt flere utstillinger, blant annet på Akershus kunstsenter i 2010, Tegnerforbundet i Oslo i 2013 og Landsforeningen Norske Malere i Oslo i 2014. 
Øye Hegnar er bosatt i Oslo. Han er medlem av Landsforeningen Norske Malere.
Nye Guanjiao Tunnel

Nye Guanjiao Tunnel (kinesisk:新关角隧道; pinyin: Xīn Guānjĭao Suìdào) er en jernbanetunnel på Qinghai-Tibet-banen i Tianjun i Kina.
Tunnelen ble ferdig 15. april 2014 etter sju års anleggsarbeid, og åpnet for trafikk 28. desember 2014. Den erstattet da en lengre strekning over fjellet. 
Tunnelen består av to separate løp med enkeltspor i hvert, og er designet for toghastighet opp til 160 km/t. Den er 32 645 meter lang, og dermed den lengste tunnelen i Kina. Hele tunnelen ligger over 3 300 meter over havet.
George Baker Selection

George Baker Selection var en nederlandsk popgruppe som hadde sin opprinnelse da Hans Bouwens, med scenenavnet George Baker, i 1967 ble medlem av Soul Inventions. I 1968 byttet bandet navn til George Baker Selection, og året etter gjorde de audition for plateselskapet «Negram». Dette ga dem muligheten til å spille inn tre numre med produsenten Richard Dubois. Bandets første internasjonale hitsingle var Little Green Bag (1969), et psykedelisk-rock-nummer, som klatret til femteplass på «U.S. Billboard Top 100». Den neste fikk de i 1975 med Una Paloma Blanca som ble solgt i over ni millioner eksemplarer og tok førsteplassen i de fleste landene. Bandet er det eneste, utenom The Beatles, som har hatt tre singler på topplassering på rad på den nederlandske hitlisten. Totalt har bandet solgt mer enn 20 millioner plater over hele verden.
I 1982 ble Una Paloma Blanca brukt i fjernsynsfilmen The Executioner's Song. I 1992 gikk «Little Green Bag» igjen til topps på de internasjonale listene etter at den hadde blitt brukt av Quentin Tarantino i filmen Reservoir Dogs, sangen har også blitt brukt som kjenningsmelodi i den chilenske telenovelaen «Machos».
Guvernementet Warszawa

Guvernementet Warszawa (russisk: Варшавская губерния) var et guvernement i russiske Polen i perioden 1837—1917.
Cristiano Sociali

Cristiano Sociali (de «kristeligsosiale», CS) er et italiensk sosialdemokratisk parti innen det kristne venstre, som ble grunnlagt i 1993, som en av flere utbrytergrupper fra det gamle Democrazia Cristiana. Blant partiets grunnleggere var tidligere fagforeningsleder Pierre Carniti og økonomen Ermanno Gorrieri.
I 1998 bidro partiet til å grunnlegge det nye partiet Democratici di Sinistra (DS)og fortsatte som en fraksjon innen dette partiet. Etter at sistnevnte parti gikk inn i Partito Democratico ved dette partiets grunnlaggelse den den 14. oktober 2007 (PD) fortsetter CS som fraksjon her.
Streisand

Bakgrunn

Konsertturneen ble offentliggjort 12. juni 2006 etter at det ble spekulert på i månedsvis. Den første konserten ble holdt i Wachovia Center i Philadelphia. Billettprisene på noen av konsertene kunne bli på opptil 750 amerikanske dollar, og enda dyrere for VIP-billettene. Flere steder ble billettene solgt ut kort tid etter at de ble lagt ut for salg. Musikkgruppen Il Divo var med på turneen og sang tre låter med Streisand, samt tre låter fra sitt eget repertoar. Et orkester på 58 mann var også med henne.
De to konsertene i Sunrise i Florida ble spilt inn som en konsertfilm for TV-kanalen Showtime. Filmen ble også utgitt på DVD 28. april 2009 som en del av Barbra Streisand: The Concerts, som også inneholdt en TV-spesial fra Barbra Streisand in Concert-turneen og dokumentarfilmen Putting It Together: The Making of The Broadway Album. TV-spesialen ble også sendt på CBS. Konsertalbumet Live in Concert 2006 inneholdt liveopptak fra konsertene i New York, Washington, D.C. og Sunrise. Turneen var en av de mest solgte for 2006 ifølge Billboard.

Sangliste

Konsertene ble delt inn i to akter. Akt 1 ble igjen delt opp av Il Divos sololåter, mens akt 2 inneholdt ekstranumre.
Det ble gjort små endringer på sanglisten underveis i turneen, men hun sang mye av de samme låtene. På noen av konsertene sang hun blant annet «Smile», «Nobody's Heart Belongs to Me» og «Where or When». Streisand fremførte «Happy Days Are Here Again» som en duett med Steve Bridges på noen av konsertene, mens på de andre sang hun den solo. Il Divos «Passera» ble fjernet fra sanglisten etter konsertene i New York. «Don't Rain on My Parade» ble sunget med to ulike sangtekster gjennom turneen, men på den første konserten sang hun begge to. Hun sang også «Stoney End» under noen konserter i 2. akt.
Følgende er sanglisten fra den siste konserten i Los Angeles:
Veikleåa

Geografi

Elva er 3,8 kilometer lang, mens hele vassdraget, medregnet Dalsbekken og Tjønnåa har en lengde på 16,3 km. Elva har et nedbørfelt på 100,55 km² og middelvannføringen ved munningen er 1,07 m³/s. Øverste kilde er bekken fra Stortjønne (1 057 moh.), og på sin vei ned til Kvam renner den gjennom fjellvatna Smukksjøen, Øvsttjønna, Brimsen, Leinetjørnin, Nedsttjønna, og møter elva Jorda, som kommer inn fra øst i starten av Veikledalen, der vassdraget bytter navn til Veikleåa. Ved Kvam deler elva seg i to forgreninger, Storelva og Vetlelva, som løper ut i Lågen rundt 700 meter fra hverandre.

Flommer

Elva flommet over både i 2011 og 2013, noe som medførte skader på Kvam sentrum og stengning av E6 og fylkesvei 419.
30. mai 2017 ble det ferdigstilt et flomsikringsanlegg bestående av en bunnlastsperre ved Fagervoll. Denne har kapasitet til å stoppe 100 000 kubikkmeter løsmasse.
HK Dinamo Minsk

HK Dinamo Minsk (Russisk: Дина́мо-Минск, Hviterussisk: Дынама-Мінск) er en ishockeyklubb fra Minsk i Hviterussland. De er medlemmer av Tarasov divisjon i Kontinental Hockey League og har spilt i Minsk Arena siden desember 2009.
Klubben ble dannet i 1976, og spllte fem sesonger i den sovjetiske toppligaen i ishockey. Den 26. mars 2008 bekreftet KHL at den hviterussiske klubbens var tatt opp i Kontinental Hockey League.
Lars Haugen spiller fra 2011 i klubben og er den første norske ishockeymålvakten i KHL.
Emu Heights (New South Wales)

Historie

Emu Heights ble etablert av George Innes, en fri nybygger fra Bathurst som kjøpte 400 acre i 1831, nært McCann's Island og gav det navnet Emu Heights. Navnet «Emu Heights» ble likevel ikke tilegnet området offisielt før tidlig 1976.

Skoler

Emu Heights Public School ble etablert i 1972. Skolen hadde da bare 80 elever og tre lærere, men har nå over 300 elever innrullert.

Parkområder

Clissold Park huser mange forskjellige arter av australske planter og vekster, og har også baner for basketball, netball og lekeområder for barn. En bekk som renner ned fra høydene lenger oppe har tidligere oversvømt hele parken og nordover langs Wedmore Road i kraftig stormvær men bekken har siden blitt flyttet østover av eiendomsutviklere i 1980-årene til en overflodskanal brukt av gårdbrukere.
Et større ikke-navngitt parkområde finnes også i den nordligste delen av Emu Heights, mellom bebyggelsen og elven Nepean River, som gir god tilgang til elvebredden. Idrettsanlegg og golf fasiliteter har blitt foreslått opprettet her. Fiske og padling i kano er populært, siden denne delen av elven ikke brukes av motorbåter. Den delen av elven som kan nåes fra Emu Heights huser et stort mangfold av lokale og trekkende ender. På tidlig 1960 tallet kunne man fremdeles finne det australske egg-leggende pattedyret nebbdyr, men dyret har siden forsvunnet fra området.

Befolkning

Ifølge folketellingen i 2001 hadde Emu Heights 3321 innbyggere og en befolkningstetthet på 9.63 hektar.
Léon Degrelle

Bakgrunn

Léon Degrelle var eldst av åtte barn i en katolsk familie. Faren var katolsk lokalpolitiker i Vallonia. Han studerte rettsvitenskap ved det katolske universitet i Leuven og arbeidet samtidig som journalist for ungdomsbladet Cahiers de la Jeunesse Catholique.
Han ble ved 20 års alder sjef for forlaget Éditions Rex i Leuven. Etter å ha publisert en positiv artikkel om den antiklerikale og fascistiske forfatteren Charles Maurras fikk Degrelle en del motstandere. Det var først de katolske akademikerkretser som vendte seg mot ham; han agerte fra da av stadig mer kritisk og hensynsløst, også mot kirken. Degrelle ble tiltrukket den franske integralismen, som gikk inn for at hele samfunnet skulle omfattes av den katolske tro og lære - slik han oppfattet at den burde være.

Rexismen

Léon Degrelle var utilfreds med det den gang førende belgiske katolske parti, som også viste seg beredt til kompromisser til og med med de belgiske sosialister. Han anså også at dette parti ikke kunne frembringe noen løsning av den vedvarende konflikt mellom franskspråklige valloner og de nederlandstalende flamlendere. Han engasjerte seg deretter alternativt, innen en bevegelse som han etterhvert fikk kontrollen med og som han i 1935 formerte som den rexistiske bevegelse - Mouvement National Rexiste.
I 1937 fordømte den belgiske erkebiskop av Mechelen og kardinal Jozef-Ernest Van Roey Léon Degrelles bevegelse og parti, rexismen, som «en trussel mot lan og kirke» og gav en advarende fordømmelse av enhvær som stemte blankt, noe som sterkt irriterte Adolf Hitler. Selv om noen betraktet dette som en uberettiget kirkelig inntreden på det politiske område, forsvarte kardinalen seg ved å erklære at «den hierarkiske myndighet har en selvsagt rett til å uttale seg om ethvert politisk parti eller enhver politisk bevegelse i den grad at partiet eller bevegelsen står imot det religiøst gode eller de kristne moralbud», en uttalelse som fant støtte fra pave Pius XI.
I 1938 gikk bevegelsen noe tilbake.

Krigsinnsats

Degrelle inntrådte i Waffen-SS i 1943 og fikk kommando over 28. SS-Freiwilligen-Grenadier-Division Wallonien, en enhet delvis dannet av vallonske krigsfrivillige. Enheten ble satt inn i kamp på Østfronten. Under krigen oppnådde han tjenestegraden SS-Standartenführer, tilsvarende oberst.

Dødsdom, tilflukt i Spania

Degrelle ble dømt av en belgisk domstol til døden i sitt fravær i desember 1944. Mot slutten av krigen flyktet han. 
Han kom seg først til Danmark og så til Norge, der han bemektiget seg kontroll over et Heinkel He 111-fly, angivelig stilt til hand disposisjon av Albert Speer. Han ble alvorlig skadet under krasjlanding på en strand i San Sebastian i det nordlige Spania.
I Francos Spania han fikk et fristed; han bodde der til sin død.
Nebojša Novaković

Biografi

Novakovic kom til Sverige fra tidligere Jugoslavia hvor han hadde spilt for laget Dinamo fra Vinkovci. I Sverige spilte han først i  Vasalunds IF og Djurgårdens IF før han kom til AIK, som er klubben han har blitt sterkest forbundet med. I tiden han spilte der fikk han blant annet SM-gull (1998), cupgull (1997, 1999) og spill i Mesterligaen. Novakovics mål mot FC Barcelona i Mesterligasesongen 1999-2000 på hjemmebane blir sett på som et av hans beste. Ved å lobbe ballen over målvakten gav han AIK ledelsen over de regjerende spanske mesterne. Målet ble vist om og om igjen på TV-kanaler verden over. Selv anser han det også som et av de beste minnene fra tiden i AIK sammen med målet over AEK Athen, som bidro til at AIK kom til Champions League. Cupgullet 1997 betyr også mye for ham, for det var det første han vant i svensk fotball. Siste gang som aktiv i svensk fotball var 27. oktober 2001 i kamp mot Malmö FF på Råsundastadion.

Trener

Han begynte sin trenerkarriere som assisterende trener i  Väsby IK sammen med Rikard Norling. I 2004 ble han ansatt som individuell trener for AIK, men etter at Richard Money forlot klubben ble han assisterende trener under Patrik Englund. Siden ble det gjenforening med Norling da denne ble trener i AIK i 2005. 10, november 2008 gikk han av etter eget ønske som assisterende trener i AIK etter turbulens i klubbens ledelse og styre. Som grunn ble det oppgitt at hovedtrener Norling ble dårlig behandlet i forbindelse med avskjedigelsen. Fra 2009 er han assisterende trener i Sandefjord Fotball.
ALTRAN

ALTRAN var navnet på en utvidelse av programmeringsspråket FORTRAN, som ble utviklet av W.S. Brown ved Bell Laboratories omkring 1968. Utvidelsen sørget for støtte for rasjonell algebra.
Eilert Eilertsen

Motstandskamp

Han vokste opp i Bergen og studerte medisin i Oslo under den andre verdenskrig. Her kom han med i illegalt arbeid, flyktet til Sverige og deretter til Storbritannia. Etter befalsutdanning gjorde han tjeneste i Kompani Linge, og mot slutten av krigen ble han sendt til Masfjordfjellene i Operasjon Bjørn West som lege . Her gjorde han en stor innsats, var blant annet i kamp med tyske soldater og hadde flere dramatiske opplevelser.

Legegjerning

Etter et år som den første brigadelegen i Tysklandsbrigaden i 1946–47 utdannet han seg som spesialist i lungesykdommer og ble Master of Public Health ved Harvard University i USA. Han påtok seg flere internasjonale oppdrag i kampen mot tuberkulosen, blant annet som sjeflege i The International Tuberculosis Campaign (ITC) i Italia 1949-50. Han var antagelig den første som brukte penicillin i Norge.
Han var i 1954-85 overlege ved Lungeavdelingen i Bergen helseråd, og i flere år bestyrer av Institutt for hygiene og sosialmedisin i Bergen. Han har også skrevet en lang rekke medisinskfaglige publikasjoner, deriblant hans doktoravhandling som ble utgitt i bokform i 1964.
Gjennom aktivt arbeid i tuberkulosekampen og innen samfunns- og sosialmedisin hadde han en bred sosial bakgrunn da han i slutten av 1960-årene gikk inn i lokalpolitikken for Høyre, først i Fana og siden i Bergen. I 1973 ble han ordfører i byen, et verv han hadde i ti år. I disse ti årene hadde han kontortid utendørs på Torgalmenningen hver mandag for at borgerne skulle kunne få direkte kontakt med ordføreren og ta opp saker.

Andre verv

Eilertsen var også formann i sosialstyret i Fana 1968-71 og medlem av formannskapet i Fana inntil kommunen ble innlemmet i Bergen. Fra 1969-1979 var han medlem av fylkestinget i Hordaland, av fylkesutvalget og sykehusnemden 1972-79. Han var medlem av Sotra-utvalget 1974-76 og av Storby-utvalget 1977-79.
Han har også vært formann i Yngre Legers Forening i Bergen, Det Medisinske Selskap i Bergen og i Norsk Selskap for Lungesykdommer, og hatt mange ulike styreverv i sosiale og medisinske institusjoner i Bergen, og i næringsliv, idrett, kultur- og samfunnsliv. Han var leder for Eilertsen-utvalget 1985-87 om organisering og finansiering av norske sykehus.
Eilertsen var kaptein på Sportsklubben Branns A-lag før krigen og Norgesmester i fotball for Lyn i 1945.
Willy Wonka

Willy Wonka er en fiktiv figur i Roald Dahls fortelling Charlie og sjokoladefabrikken.
Willy Wonka er verdens beste sjokoladefabrikant og lever isolert fra omverden i sin gigantiske fabrikk kalt Wonkaland. Willy Wonka er en mann uten barndom; faren var den strenge og prestisjetunge tannlegen Dr. Wonka, og Willy brøt all kontakt med ham i en alder av 11 år. 
Willy Wonkas lidenskap er sjokolade og godterier, som et slags hån mot faren fordi han ikke fikk lov å spise godterier som ung. Willy Wonka har vunnet alle mulige priser for godteriene sine. Sjokoladefabrikken hans er den største i verden: 47 ganger så stor som den nest største!
Wonka sendte ut fem gullbilletter ut i hele verden. De fem barna som fant disse gullbillettene, skulle få lov til å besøke sjokoladefabrikken hans.
Friedrich Schleiermacher

Bakgrunn

Friedrich Schleiermacher var barnebarn av zionitten Daniel Schleyermacher og sønn an den reformerte feltpredikant Gottlieb Schleiermacher. (En yngre halvsøster giftet seg i 1817 med Ernst Moritz Arndt). Fra 1783 fikk han undervisning ved herrnhuternes Pädagogium i Niesky. Fra 1785 var han ved deres seminar i Barby, men forlot det i 1787, etter at han fra 1786 var begynt å distansere seg for deres dogmatisk-positive form for religiøsitet.

Teologisk innflytelse

Schleiermacher virket først som predikant men ble senere professor i Halle og Berlin. Der utviklet han en lære som utgår fra «den fromme selvbevisstet» og utleder religionen fra mennesket. Jesus Kristus er «mennesket i seg», den guddommelige idéen om mennesket, hvorfra nåden og frelsen utgår. 
Schleiermacher tilhørte romantikernes krets. Til forskjell fra opplysningens rasjonelle religionsfilosofi plasserte han religionen till følelsene; religionens vesen er «sinn og smak for det uendelige». Kristendommen har ifølge ham oppgaven å forløse mennesket fra «den syndige endelighet». 
Troen og den indre kjærlighet skal ifølge Schleiermacher være handlingens drivkrafter. I denne ånd engasjerte han seg for kirkens frihet overfor fyrstene. Han omdefinerte videre dogmatikkens oppgave ved å relativisere den historisk. Den skal ikke lede tll tro, men utvikle de troendes forståelse av troens innhold innen en historisk epoke. Hans lære om troen og hans etikk og hermeneutikk har hatt langtgående ettervirkninger.